
AUCTOR. 


OXIDA  COBALTICA. 


J)e  cobalti  oxidis  saepenumero  amplissimae  quaestiones  in- 
stitutae sunt,  varia  imprimis  colorum  conversione  incitatae, 
quam  alia  ex  aliis  prodeuntia  praebent.  Plurimis  quaestionibus 
de  iis  institutis  singulas  tantum  hujus  materiae  partes  per- 
scrutari propositum  fuit.  Yiri  111.  Proust  ac  Rothoff  primi 
experimentis  docuere  notissimorum  Cobalti,  oxidorum  compo- 
sitionem, quae  quum  plane  congrueret  cum  oxidi  et  hyper- 
oxidi  niccolicorum , oxidum  cobalticum  atque  hyperoxidum 
cobalticum  illa  nominabantur.  Singulae  commentationes  inde 
ab  illo  tempore  eandem  materiam  tractantes  ad  singula  ple- 
rumque tantum  phaenomena  spectabant,  eaque  haud  nimium 
perspicuam  reddentia  oxidorum  cobalticorum  naturam ; de 
quibus  melius  loquar  de  singulis  ipsis  connubiis  disserens, 
quae  illae  pertractant. 

Recentiores  vero  a viro  Cei.  Winkelblech  susceptae 
quaestiones  (1)  universam  tractant  rem,  connexumque  inter 
varia  connubia  repertum.  Quibus  subtilioribus  et  laboriosi- 


(1)  Annal  der  Pharmacie  XIII.  148 — 168  und  253 — 265. 

bus  quaestionibus  ea,  quae  hucusque  de  oxidis  cobalticis  nota 
erant  magnopere  sunt  aucta,  ordoque  iis  illatus.  Ferri  oxi- 
dorum  analogiam  secutus  Winkelblech  oxido  antea  cobal- 
ticum  appellato:  cobaltosi*,  hyperoxido  cobaltico:  oxidi  co- 
baltici  nomina  inferenda  esse  censuit.  Quatenus  hanc 
analogiam  persequi  liceat,  infra  tractabitur.  Utcunque  vero 
res  ceciderit,  nomina  a Winkelblechio  proposita  aptiora 
videntur.  Quadere  hac  quoque  in  dissertatione  oxidum  ato- 
morum numero  oxido  ferroso  respondens  cobaltosum;  ferrico: 
oxidum  cobalticum  appellabitur.  Attamen  sunt  permulta  phae- 
nomena, quae  iis,  quae  ab  aliis  auctoribus  laudatae  sunt, 
plane  repugnent,  alia,  quae  subtilius  atque  accuratius  inqui- 
rere oporteat. 

Quamobrem  hujus  materiae  disquisitio  satis  gravis 
mihi  videbatur , unde  dissertationis  hujus  argumentum  ca- 
perem. Quatenus  mihi  contigerit,  ut  explerim  lacunas,  atque 
emendarim  vitia,  quibus  vetustiores  de  eadem  re  institutae 
quaestiones  laborant,  Chemicorum  judicio  permittendum  est. 

Primaria  causa,  quae  facta  cobalti  oxida  inquirenti  in- 
certa reddidit,  interdum  etiam  gravissimos  errores  effecit  in 
eo  ponenda  est,  quod  permulta  eorum  aere  accedente  mutan- 
tur. Propterea  imprimis  necesse  esse  mihi  videbatur , ut 
apparatum  quendam  componerem,  quo  adhibito  hoc  malum 
plane  evitaretur.  Nonnulli  quidem  jam  constructi  sunt  appa- 
ratus, qui  aerem  circumjectum  a praecipitato  lavendo  defen- 
dant, neque  tamen  ullus  mihi  cognitus  est,  qui  aerem  acce- 
dentem omnino  arceat  sive  alio  quodam  corpore  aereo 
substituat. 

Apparatus,  quo  in  quaestionibus  meis  non  sine  commodo 

usus  sum,  inde  habet  praestantiam,  quod  in  eo  liquida  ad 
formandum  praecipitatum  necessaria  ab  omni  aere  atmosphae- 
rico  liberata  miscere , in  qualibet  temperatura , quamdiu  vis 
digerere,  filtro  infundere,  lavare,  siccare  potes,  ita  ut  per 
omne  experimentum  nunquam  sit  aeri  expositum.  Construitur 
hoc  modo: 

In  lampade , secundum  Berzelii  praescripta  constructa 
cucurbita  vitrea  (a)  ponitur,  embolo  suberino  clausa.  Qui 
embolus  tribus  perforatus  est  locis,  quorum  primo  tubus  in 
genu  formam  flexus  (d)  altero  infundibulum  (b)  embolo  vitreo 
clausum,  tertio  tubus  vasis  fundum  adtingens  inseruntur.  Tu- 
bus litera  c significatus  in  campanam  amplam  (e)  intrat , ubi 
in  latus  versus  acumine  finitur  Campana  in  labro,  hydrargyro 
expleto  collocatur,  cujus  tamen  fundum  non  adtingit.  Infun- 
dibuli g,  in  quo  filtrum  positum  est,  tubus  eo  modo  flectitur, 
quo  in  tabula  formatum  eum  animadvertis.  Infundibulum  sta- 
tumine h ita  tenetur,  ut  una  cum  vase  vitreo  supposito  et 
cum  disco  k circumagi  possit.  Ubi  hoc  apparatu  uti  vis, 
hydrogenium  Kali  caustico  lautum  campanae  inducas,  dum 
aperturam  tubi  infundibuli  g hydrargyro  supposito  claudis. 
Jam  hydrogenium  alium  exitum  non  invenit,  nisi  per  tubum 
c,  cucurbitam,  et  tubum  d,  itaque  postremo  omnis  apparatus 
solo  hydrogenio  (vel  alio  corpore  aereo)  expletur.  Deinde 
solutio  praecipitanda  in  cucurbitam  infunditur,  lampas  incen- 
ditur, solutio  coquitur,  ut  ab  aere  incluso  plane  liberetur. 
Jam  per  infundibulum  (d)  addas  solutionem,  quo  praecipita- 
tum efficere  vis  eodem  modo  coquendo  antea  purgatam,  prae- 
cipitatum per  aliquod  tempus  coquas,  dum  hydrogenium 
perducere  pergis.  Ubi  praecipitatum  filtro  infundere  vis,  cu- 

res,  ut  hydrogenium  fluere  desinet,  et  tubi  d aperturam 
objecto  digito  occludas;  tum  vapor  ex  fluidis  in  cucurbita 
contentis  formatus,  quum  exitum  non  habeat,  fluidum  cum 
praecipitato  premit , atque  per  tubum  c infundibulo  (g)  addu- 
cit. Supposito  deinde  vase  vitreo  sub  infundibuli  apertura, 
ac  denuo  suggesto  hydrogenio,  iterum  atque  iterum  aqua 
cucurbitae  infunditur,  coquendo  ab  .aere  incluso  liberatur, 
eodem  quo  praecipitatum  modo  in  filtrum  transducitur.  Dum 
aqua  ex  acumine  tubi  c ejaculatur,  discum  c cum  tenaculo  h 
et  infundibulo  g circumagas,  ita  ut  a superioribus  filtri  re- 
gionibus partes  praecipitati  adhaerentes  aquae  vi  solvantur. 
Hac  ratione  praecipitato  plane  purgato  demas  cucurbitam, 
aperturas  et  tubi  c et  infundibuli  g hydrargyro  supposito 
claudas , ita  vero  ut  infundibuli  tubus  paululum  tantum  in 
hydrogenium  immergatur.  Deinde  hydrogenium  campanae 
non  amplius  suggeras,  nisi  tubum  chloreto  calcico  impletum 
permanans  et  infundibulum  fubo  satis  longo  amploque  prae- 
ditum, infra  sursum  versum  (Fig.  4.)  campanae  subducas, 
atque  acido  sulphurico  Concentrato  expleas,  quod  premendo 
hydrargyrum  e tubo  submovet,  ac  sub  campana  super  hy- 
drargyro jacet.  Hoc  modo  mutato  apparatu,  hydrogenio 
alius  exitus  non  patet,  nisi  per  filtrum  et  infundibulum,  et 
hydrargyrum  suppositum,  dummodo  hoc  loco  hydrogenium 
inclusum  minus  prematur,  quam  in  tubo  c,  itaque  praecipita- 
tum plane  siccatur.  Ubi  ad  analysin  eo  uti  vis,  sub  antliae 
pneumaticae  campana  acido  sulphurico  id  per  aliquod  tempus 
superponas. 

Sin  autem  praecipitatum  calorem  non  perpetiatur,  solutio- 
nes ad  id  formandum  necessariae  permanante  hydrogenio  pur- 

gandae  sunt,  Hydrogenium,  postquam  apparatum  Liebigianum 
percurrit,  in  epistomium  duplice  ratione  perforatum  intrat. 
Hoc  in  priori  positione  applicato,  apparatus  m cum  campana 
e,  et  tubus  d cum  aere  circumjecto  (Fig,  2.),  in  altera  appa- 
ratus m cum  tubo  d et  campana  e cum  aere  circumjecto 
jungitur  (Fig.  3),  id  quod  ex  tabula  dilucide  apparet.  Hac 
ratione  praecipitatum  filtro  imponitur  et  lavatur. 

Analyses  praecipitatorum  hac  in  apparatu  formatorum 
omnino  rei  convenientem  eum  demonstravere. 


OXIDUM  COBALTOSUM. 

Oxidum  cobaltosum  facillime  praeparatur  candefaciendis 
hydrate  vel  carbonatibus  ejus  aeris  aditu  haud  permisso. 
Color  ejus  olivaceus;  compositio  ejus  Rothoffiii  jam  analysi- 
bus  nota.  Laudata  ratione  formati  ejus  compositionem  duabus 
analysibus  plane  eandem  inveni,  quam  Rothoffius.  Substantia 
in  globulo  vitreo  duobus  tubis  prolongato  permanante  hydro- 
genio  calefacta  est;  donec  in  tubis  nullae  aquae  guttulae 
amplius  videbantur.  Deinde  fortiter  candefacta  est,  ut  secun- 
dum praecautionem  a viro  111,  Magno  praepositam,  subita 
cobalti  oxydatio  evitaretur. 

I.  Ex  0,829  Grm.  substantiae  formata  sunt  0,260  Grm. 
aquae  et  0,650  Grm.  Cobalti, 

II.  Ex  1,324  Grm.  0,320  Grm.  aquae  et  1,036  Grm. 
Cobalti. 

Continet  ergo  oxidum  cobaltosum  centenas  partes. 

ex  calculo 

sec. 

analyses 

L 

n. 

Co  78,68 

78,41 

78,25 

0 21,32 

21,43 

21,60 

100,00 

99,84 

99,85 

HYDRAS  COBALTOSUS. 

Ubi  solutio  cobaltosa  Kali  caustico  praecipitatur,  jam 
coeruleum,  jam  subviride,  vel  olivaceum,  jam  roseum  oritur 
praecipitatum.  Corpora,  cujus  color  ad  viridem  vergit,  non 
oriuntur,  nisi  solutione  cobaltosa  ab  oxy genio  superfluo  haud 
plane  liberata.  Jam  vir  111.  Proust  docuit,  oxidum  majorem 
oxygenii  copiam  continens  iis  inesse.  In  solutione,  quae  haud 
magnam  oxygenii  copiam  superfluam  continet,  primo  coeruleum 
oritur  praecipitatum,  quod  tamen  mox  in  viride  vel  in  fuscum 
convertitur.  Solutio  plane  pura  frigida  procreat  praecipitatum 
coeruleum,  quod  paulo  post  in  roseum  convertitur,  quae 
mutatio  tepefactis  solutionibus  statim  efficitur.  Coeruleum 
quoque  praecipitatum  eo  celerius  convertitur  in  roseum,  quo 
majori  colori  id  exponis.  Utrum  solutiones  sint  concentratae 
an  dilutae,  id  quod  nonnulli  ad  rei  naturam  pertinens  putant, 
nil  interest.  Utrumque  praecipitatum  jam  subtilias  est  tra- 
ctandum. 

Substantiam  roseam  hydratem  esse  cobaltosum,  vir  III. 
Proust  (1)  primus  docuit.  Praecipitatum  postquam  lotum  sicca- 


(1)  Journ.  d.  Phys.  6.  421.  Gehlen  3.  410. 

tumque  est,  in  superficie  paulo  colore  obscurescit,  Ilaee 
mutatio  ab  oxy  datione  incipiente  oritur,  id  quod  inde  apparet, 
quod  acido  hydrochl orico  infuso  chlorum  liberatur.  Propterea 
praecipitatum  in  apparatu  supra  descripto  praeparavi;  oxy  ge- 
nii vero,  quod  alias  praecipitatum  assumit,  copia  tam  parva 
est  ut  ex  analysi  minime  eluxerit.  Omnino  enim  eandem  in- 
veni compositionem,  quam  alii.  Substantiam  in  globulo  supra 
descripto  calefaciebam,  cujus  alter  tubus  acumine  clauso  fini- 
tus erat.  Aqua  calore  expulsa  cbloreto  calcico  recipiebatur, 
deinde  apparatu  refrigrato , acumine  abrupto , siccatus  aer 
perducebatur,  dum  substantia  leniter  tepefiebat.  Hoc  modo 
accuratius  omnio  aquae  copia  expelli  potest,  quam,  ut  experi- 
mentum fieri  solet,  in  retortula.  Determinato  denique  oxidi 
cobaltosi  pondere,  hydrogenio  permanante  reducebatur  in  me- 
talli formam,  oxygenium  ex  aqua  formata  inveniebatur. 

1,503  Grm.  praecipitati  continuere  0,290  Grm.  aquae, 
perfecta  vero  reductione  0,289  Grm.  aquae  et  0,954  Grm. 


Cobalti;  ergo  partes  centenas 

ex  calculo 

sec.  analys. 

Winkelbl. 

Aquae 

19,36 

19,29 

19,494 

Oxygenii 

17,19 

17,10  . 

80,144 

Cobalti 

63,45 

63,47  | 

100,00 

99,86 

99,638 

Praecipitati  coerulei,  quod  primum  oritur,  ubi  solutio 
cobaltosa  Kali  caustico  miscetur,  compositio  minime  nota. 
Putabant  enim  antea  ipsum  oxidum  cobaltosum  id  esse,  quam 

sententtam  et  ipse  Berzelius  laudat  (1).  Quum  vero  hoc 
praecipitatum  celerrime  in  hydfatum  roseum  mutetur,  ut  supra 
memoravimus,  neque  haec  neque  aliae  opiniones  de  natura 
ejus  commonstrari  potuere.  Commutationes,  quae  in  solutione 
cobaltosa  addito  liquore  ammonii  caustico  oripntur  illius  quo- 
que connubii  rationem  satis  reddunt  perspicuam.  Ubi  solutio 
adhibetur  cobaltosa  ab  omni  oxy  genio  superfluo  liberata,  et 
liquor  ammonio  caustico  quam  maxime  saturatus  isque  aerem 
atmosphaericum  non  continens  omnisque  fit  processus  in  appa- 
ratu hydrogenio  impleto,  coeruleum  primum  oritur  praecipi- 
tatum, quod  cum  ammoniaco  digestum  vel  aqua  ammoniacum 
continente  lotum  in  substantiam  roseam  mutatur;  quae  tamen 
mutatio  haud  tam  brevi  tempore  finitur,  quam  Kali  caustico. 
Si  praecipitatum  coeruleum  ex  apparatu  sumitur,  antequam 
mutatio  finita  est  in  hydratem  roseum,  semper  parvas  acidi 
continet  copias  quamvis  jamdiu  sit  lotum,  ita  ut  eluceat,  sub- 
stantiam coeruleam  sal  esse  basicum,  quod  sensim  mutatur  in 
hydratem.  Haec  mutatio  celerius  fit  fortis  cujus dam  baseos 
effectu,  ut  Kali  vel  natri,  quam  debilioris,  ut  ammoniaci. 
Certo  vero  processus,  qui  in  utroque  casu  fiunt,  alia  ratione 
non  differunt,  quam  tempore,  quo  finiuntur,  ita  ut  praecipitata 
coerulea  Kali  caustico  quoque  procreata  sales  basici  sint  ha- 
benda. 

Processus,  qui  aeris  aditu  defenso  fiunt  omnino  conver- 
tuntur, ubi  aut  solutiones  adhibentur,  quae  majorem  oxygenii 
continent  copiam,  aut  aeris  influxus  permittitur. 

Praecipitatum  Kali  caustico  praeparatum  tum  violaceum 


(1)  Lehrbuch  4.  Ausg.  3.  406. 

prae  se  fert  colorem  vel  cinereum,  ammoniaco  praeparatum 
viridem.  In  utroque  casu  oxidatio  facta  est,  id  quod  inde 
elucet,  quod  acido  hydrochlorico  soluta  praecipitata  chlorum 
emittant. 

Winkelblech  quum  conversionem  in  colorum  viridem 
defendere  non  potuerit,  hanc  saltem  substantiam  mutatam  in- 
quirere studuit.  Color  enim  luteus  non  incipit,  si  praecipita- 
tum aqua  tegitur,  itaque  aer  ab  eo  defenditur.  Compluribus 
quoque  mensibus  praeterlapsis  colorem  viridem  retinet.  Prae- 
terea Winkelblech  (1)  identidem  quassavit  praecipitatum 
aqua  suspensum,  inter  chartas  positum  extorsit,  atque  in  va- 
cuo siccavit.  Hanc  vero  methodum  secutus  veram  sub- 
stantiae naturam  intelligere  minime  potest,  quum  omnia  fere 
cobalti  praecipitata  difficillima  sint  lautu , neque  unquam  tam 
brevi  tempore  purgentur.  Ita  factum  est,  ut  substantiae  viri- 
dis rationem  esse  putavit  CoS  + 5CoH,  cujus  rationis  te- 
stimonium duas  laudat  analyses  (2).  Infra  vero  monstrabo, 
analyses  errore  quodam  fortuito  cum  formula  illa  congruere. 
Certo  vero  praecipitatum  haud  est  simplex  connubium,  sed 
mixtura , quum  sal  basicum  sensim  mutetur  in  hydratem. 
Eadem  fere  dici  possunt  de  oxalate  basico,  quam  Winkel- 
blech eodem  modo  aqua  suspensum  quassando  purgavit. 
Satis  magna  Kali  caustici  copia  addita  hoc  quoque  sal  con- 
vertitur in  hydratem  roseum,  ita  ut  hic  quoque  certum  con- 
nubium intermedium  retinere  non  possit. 

Carbonates  quoque  cobaltosi  Kali  caustico  addito  eandem 


(1)  Ann.  d.  Pharmacie  XIII.  155. 

(2)  Ibid. 

perpetiuntur  mutationem.  Quum  hoc  modo  alium  quendam 
carbonatem  formatum  esse  crederem,  analysm  institui  de  hac 
substantia,  quae  hosce  exhibuit  numeros: 

1,066  Grm.  substantiae  dedere  0,228  Grm.  aquae  et  0,935 
Grm.  oxidi  cobaltosi,  eandem  ergo  compositionem,  quam  hy- 


dras, 

nempe  partes  centenas 

ex  analysi  Atomi 

e calculo 

Co 

80,19  1 

80,64 

B 

19,55  1 

19,36 

99,74 

100,00 

Quod  ad  praecipitatum  viride,  ammoniaco  aere  accedente 
praeparatum  et  subcoeruleum  Kali  caustico  praeparatum  ex 
solutionibus  majorem  oxy genii  copiam  continentibus,  utrumque 
continet  oxidum  cobalticum , id  quod  jam  Proustius  de- 
monstravit. Quale  ejus  connubium  iis  insit,  quaque  ratione 
sit  formatum,  infra  exponam,  de  acido  cobaltico  opinato  dis- 
serens. 


OXIDI  COBALTOSI  CUM  OXIDO  COBALTICO  CON- 
NUBIA. 

Oxidum  cobaltosum  dua  cum  oxido  cobaltico  init  con- 
nubia,  quorum  alterum  Winkelblech  primus  descripsit  (1), 


(1)  Ann.  d.  Pharm.  XIII.  162. 

alterum  Hessius  jam  cognovit  (1)  Winkelblech  iterum 
descripsit  (2). 

1)  Oxidum  cobaltoso  cobalticum. 

Oritur  hoc  connubium,  ubi  cobaltum  metallicum,  vel  car- 
bonas  quidam  cobaltosus  aere  accedente  candefiunt,  vel  hy- 
dras cobaltosiis,  vel  ipse  oxidum  cobaltosum*  Secundum 
Winkelblechianas  analyses  consistit  e sex  cobalti  et 
septem  oxygenii  atomis.  Quam  compositionem,  tam  insolitam 
atomorum  rationem  sequentem  rectam  esse  quum  minime  ve- 
risimile mihi  visum  sit,  haud  pauca  de  hac  substantia  institui 
analyses,  neque  tamen  aliam  invenire  potui  compositionem, 
quum  nullum  aliud  cobalti  oxidum  hoc  sit  constantius. 

L 0,521  Grm.  Cobalti,  recenter  reducti,  in  tubo  per- 
manante oxy genio  combustae  sunt,  unde  evasere  0,686 
oxidi  Grm. 

II.  0,537  Grm.  oxidi  cobaltosi,  recenter  praeparati, 
eodem  modo  tractatae  0,558  dedere  oxidi,  grammas,  oxyge- 
nii  ergo  assumpserant  0,021  Grm. 

III.  Hydras  cobaltosus  in  crucibulo  aperto  candefactus 
est.  Continuere  1,135  Grm.  residui  0,860  Grm*  cobalti,  dum 
0,306  Grm.  aquae  evasere. 

IY.  Carbonas  cobaltosus,  eodem  modo  tractatus.  0,584 
Grm.  substantiae  0,157  Grm.  aquae  dedere,  et  0,443  Grm. 
cobalti. 


(1)  Ann.  d.  Chem*  u.  Phys.  XXVI.  542* 

(2)  Ann.  d,  Pharm.  XIII.  164. 

Permultas  alias  hujus  oxidi  laudare  possim  analyses;  id 
vero  longum  est,  quum  optime  et  inter  se  congruant  et  cum 
Winkelblechianis.  E numeris  supra  commonefactis  haec 
tabula  construi  potest: 

I.  II.  III.  IV.  At.  e cale. 

Co  75,92  75,79  75,77  75,85  6 75,98  „ 

0 24,08  24,21  23,96  23,98  7 24,02 

100,00  100,00  99,73  99,83  100,00 

Hoc  oxido  optime  utimur  in  determinanda  cobalti  copia, 
nam  et  oxidum  cobaltosiim  et  hydras  cobaltosus  calore  et 
aere  accedente  facillime  mutantur,  dum  hoc  oxidum,  ubi  pri- 
mum formatum,  neque  aere,  neque  calore  compositionem 
perdit.  Postquam  ergo  in  analysi  cobalti  connubia  Kali 
caustico  sunt  praecipitata,  fortiter  sunt  calefacienda,  donec 
pondus  non  amplius  mutatur.  Residuum  deinde  est  oxidum 
supra  memoratum. 

Idem  oritur  connubium,  ubi  chloretum  cobaltosum  acce- 
dente aere  fortiter  candefit.  Chiorum  evolvitur,  substantia 
nigra  remanet,  quae  acido  sulphurico  vel  hydrochlorico  con- 
centrato  diu  digesta  nullo  modo  dissolvitur.  Quin  etiam  aqua 
regis  cocta  vel  cum  Kali  et  natro  carbonico  liquefacta  mu- 
tari non  videtur;  postquam  vero  dum  Kali  caustico  liquefactus 
est,  acido  hydrochlorico  facile  dissolvitur.  Kali  causticum  ex- 
perimento peracto  acidum  hydrochloricum  non  continet;  sub- 
stantiae analysis  hosce  exhibuit  numeros:  0,824  Grm.  de- 

dere  0,632  Grm.  cobalti  et  0,221  Grm.  aquae;  continet  ergo 
substantia. 

Co  76,60 
0 23,82 

100,42 

Cum  Kali  caustico  liquefactum  oxidum  aliam  conversio- 
nem perpeti  non  videtur  quam  subtiliorem  substantiae  dispo- 
sitionem, elementorum  saltem  rationes  eo  non  mutantur. 
Oxidi  enim  cum  Kali  caustico  diu  liquefacti  0,566  Grm,  in 
globulo  vitreo  hydrogenio  reductae  deinde  vero  denuo  com- 
bustae dedere  0,567  Grm.  Oxidum  ergo  cum  Kali  caustico 
liquefactum  eandem  oxygenii  continuit  copiam , quam  com- 
bustione praeparatum. 

2)  Oxidum  cobaltico-cobaltosum. 

Alterum  oxidi  cobaltosi  cum  oxido  cobaltico  connubium 
tres  cobalti  et  quatuor  oxygenii  continet  atomos.  Equidem 
alio  modo,  quam  calefaciendo  oxidum  cobalticum  id  praepa- 
rare non  potui.  WinkelbLech  quoque  aliam  methodum 
non  praescribit,  sed  Hessius  ex  hydrate  vel  oxalate  cobal- 
tosis  calefactis  ortum  id  esse  narrat;  id  quod  tamen  in  meis 
quidem  experimentis  nunquam  factum  est,  nam  ex  hydrate 
cobaltoso,  ut  supra  memoravi,  oxidum  oritur  ex  sex  cobalti 
et  septem  oxygenii  atomis  consistens ; sin  autem  oxalatem 
candefacias  in  crucibulo  tecto,  in  metalli  formam  reducitur, 
accedente  vero  aere,  et  ipse  in  illud  oxidum  convertitur. 

Qua  de  causa  nihilominus  Hessius  hoc  quoque  modo  oxidum 

quatuor  oxygenii  et  tres  cobalti  atomos  continens  invene- 
rit, dicere  non  possum. 

Ex  oxido  cobaltico  candefaciendo  praeparatum  oxidum 
ita  compositum  inveni,  ut  ex  1,203  Grm.  ejus  0,359  Grm. 
aquae  et  0,881  Grm.  cobalti  orerentur.  Oxidum  ergo  con- 
tinet centenas  partes: 

sec.  analysin  Atomos  e calculo  * 

73,23  3 73,46 

26,43  4 26,54 

99,66  100,00 

Quod  connubium  quum  Winkelblech  optime  noverit, 
in  analysibus  suis  peccatum  quoddam  evitare  potuit.  Quamvis 
enim  ipse  exposuerit,  oxidum  cobalticum  caloris  effectu  in 
hoc  oxidum  mutari,  iri  enumerandis  substantiae  illius,  quam 
falso  nitratem  basicum  esse  invenerat,  analysibus  dicit:  Oxi- 
dum cobalticum,  acidi  nitrici  effectu  ortum,  in  crucibulo  ca- 
lefactum est  donec  ad  oxidum  cobaltosum  reductum  fuit  (1).“ 
Etiamsi  vero  parva  tantum  oxidi  cobaltosi  copia  in  oxidum 
cobalticum  conversa  fuerit,  ob  parvam  acidi  nitrici  copiam, 
omne  tamen  aere  accedente  in  oxidum  cobaltoso^cobalticum 
mutata  foret.  Conversio  enim  oxidi  cobaltosi  in  hoc  oxidum 
facillime  fit,  ita  ut,  si  in  tubo  clauso  hydratem  vel  carbona- 
tem  calefeceris,  et  fervido  adhuc  oxido,  tubi  acumen  defrin- 
gas, subito  substantiae  color  olivaceus  in  nigrum  convertitur. 
Hanc  rationem  secutus  si  Winkelblechii  numeros  compu- 


(1)  Ann.  d,  Pharm.  XIII.  158. 

tes,  et  oxidum  haud  majorem  oxygenii  copiam,  quam  septe- 
nas atomos  in  senas  cobalti  continere  facias,  ac  cum  uumeris 
ex  atomorum  relatione  repertis  compares,  nullo  modo  con- 
gruere eos  invenies,  ratione  etiam  habita  0,523  et  0,502 
centenarum  partium  oxy genii,  quibus  Winkelblech  oxidum 
cobaltosum  auctum  invenit. 


computatur  e 


calculo 

Winkelblechii  analysibus 

6 Co 

69,422 

67,523 

67,282 

i i* 

16,703 

16,538 

16,681 

5 H 

13,875 

15,939 

16,037 

OXIDUM  COBALTICUM. 

Oxidum  cobalticum  niger  pulvis,  splendorem  prae  se  fe- 
rens semimetillicum,  qui  nitratem  cobaltosum  leniter  calefacienti 
remanet.  Neque  tamen  facile  praeparari  potest,  nam  si  ni- 
tratem cobaltosum  non  satis  calefeceris,  oxidum  parvas  acidi 
nitrici  retinet  copias,  sin  autem  nimis,  facillime  oxy  genium 
perdit.  Ita  factum  est,  ut  Hessius  e nitrate  cobaltoso  oxidum 
cobalticum  praeparare  non  potuerit,  quum  nimium  adhibuerit 
calorem;  ipse  enim  dicit  (1)  candefacientem  se  nitratem  nun- 
quam oxidum  cobalticum  sed  oxidi  cobaltosi  cum  cobaltico 
connubium  reperisse.  Equidem  oxidum  cobalticum  eadem  quam 
Winkelblech  invenerat  ratione  compositum  intellexi.  Re- 


(1)  Ann.  d.  Phys.  u Chem.  XXVI.  545. 

ducenti  enim  mihi  oxidum  hydrogenio  0,839  Grm.  dedere 
0,270  Grm.  aquae  et  0,593  Grm.  cobalti;  continet  ergo  oxi- 


dum  centenas  partes: 

sec.  analysin. 

Atomos. 

e calculo. 

O 28,60 

3 

28,90 

Co  70,68 

2 

71,10 

99,28  100,00 


HYDRAS  COBALTICUS. 

Hydratem  cobalticum  Winkelble ch  aliam  aquae  copiam 
continentem  invenit,  quam  Hessius  quamquam  eodem  modo, 
ille  per  hydrochloridem  natricum,  bic  per  hypochloridem  cal- 
cicum  eum  praepararat.  Secundum  Hes sii  analysin  (1)  com- 
positus est  ex  una  oxidi  et  duabus  aquae  atomis,  secundum 
Wjnkelblechii  (2)  ex  una  oxidi  et  tribus  aquae.  Win- 
kelblech  compositionem,  quam  ipse  invenerat  Hessiana  ac- 
curatiorem judicat.  Inveni  quidem  ego  praecautiones,  de 
quibus  Winkelblech  in  hujus  hydratis  analysibus  descri- 
bendis loquitur,  maxime  esse  necessarius,  neque  tamen  in 
nonnullis  et  hoc  et  alio  modo  praeparatis  substantiis  majorem 
aquae  copiam  invenire  potui  quam  duabus  atomis  respon- 
dentem. Uterque  ergo  hydras  cobaltosus  formari  potest.  E 
compluribus  analysibus  de  substantia  fusca,  hypochloride  na- 


(1)  Ibid.  546. 

(2)  Ann.  d.  Pharm.  XIII.  259. 


21 


trico  ex  solutione  cobaltosa  praecipitato  a me  institutis  pau- 
cas tantum  hasce  laudabo. 

Ex  1,060  Grm.  hydratis  in  tubo  candefactis  exiere 
0,252  Grm.  aquae,  restitere  0,781  Grm.  oxidi  CoCo.  Hi 
numeri  respondent  compositioni  ex  una  oxidi  et  tribus  aquae 


atomis. 

m 

sec.  anal. 

Atom. 

e calculo. 

€o  76,41 

i 

75,46 

U 23,77 

3 

24,54 

100,18 

i 

100,00 

Ex  1,235  Grm.  hydratis  in  tubo  candefactis  exiere  0,210 

Grm.  aquae,  restitere  0,991  Grm.  oxidi. 

Hoc  connubium  con- 

sistit  ex  una  oxidi  et 
centenas  partes: 

duabus  aquae 

atomis ; continet  enim 

sec.  anal. 

Atom. 

/ 

e calc. 

‘S> 

€ 82,81 

1 

82,19 

H 17,00 

2 

17,81 

99,81 

100,000 

OXIDI  COBALTICI  IN  CONNUBIIS  NATURA. 

Winkelblech  primus  quaesivit,  num  oxidum  cobalticum 
baseos  locum  tenere  possit,  oxidi  ergo  ferrici,  aluminae, 
aliorum,  imitet  naturam.  Acidum  aceticum  solum  hydratem 

cobalticum  dissolvit,  non  id  reducens,  dissolutio  enim  fusca 
kali  caustico  vel  carbonico  colore  fusco  praecipitatur.  W i n - 
kelblech  (1)  acetatem  cobalticum  coquendo  reduci  non  posse 
putat.  Id  minus  mihi  visum.  Coquenti  enim  mihi  solutionem 
vel  concentratam,  vel  dilutam,  ^emper  praecipitatum  fuscum 
in  fundum  delapsum  est,  quod  hydratum  cobaltosum  esse 
intellexi.  Liquor  deinde  erat  non  coloratus  atque  darus. 
Nec  quoque  alio  quodam  modo  solutio  evaporari  potest, 
decompositione  haud  sequente.  In  balneo  marino  evaporata 
ad  siccitatem,  colorem  quidem  fuscum  solutio  retinet,  splen- 
doremque nitreum  prae  se  fert;  sin  autem  denuo  aquam  sub- 
stantiae infundas,  solutio  rosea  evadit,  quae  Kali  caustico 
praecipitatur  coeruleo  colore.  In  vacuo  idem  quam  in  balneo 
marino  erat  successus,  solutio  vero  colorem  haematicum 
retinuit.  In  omnibus  his  experimentis  instituendis  lucis  effe- 
ctum quam  maxime  evitavi,  qiyp  Winkelblech  illi  praecipue 
reductionem  tribuendam  esse  putavit.  Ubi  hydrati  cobaltico 
acidum  sulphuricum,  vel  nitricum  vel  phosphoricum  infunditur 
lente  dissolvitur,  gas  quodcuuque  evolvi  non  animadvertis. 
Bis  tantum  evolutio  facta  est,  compluribus  diebus  praeterla- 
psis, semel  acido  sulphurico,  semel  nitrico  procreata.  Gas 
puro  oxygenio  formatum  erat.  Neque  tamen  unquam  in  tali 
dissolutione  Kali  caustico  praecipitatum  fuscum  procreare  po- 
tui, id  quod  factum  esset,  si  sal  oxidum  cobalticum  conti- 
nuisset; sed  coeruleum,  ad  viride  vergens,  quale  in  solutioni- 
bus ab  oxygenio  superfluo  haud  plane  liberatis  in  fundum 
lapsum  animadvertis,  brevi  vero  tempore  praeterlapso  oliva  - 


(1)  Ann.  d.  Pharm.  XIII.  260. 

ceum  colorem  accepit.  Oxygenium  ergo  revera  ex  oxido 
evaserat,  sed  absorptione  in  liquido  tenebatur.  Quae  opinio 
eo  magis  jam  nititur,  quod  permanante  hydrogenio  oxy genium 
plane  e solutionibus  expellitur,  ita  ut  solutio  cobaltosa  rema- 
neat. Reductionem  hac  in  temperatura  fieri  posse  nemo  con- 
tendet. Diutius  coquenti  quoque  solutiones  ab  omni  oxyge- 
nio  superfluo  liberantur. 

Oxidum  cobalticum,  ejusque  cum  oxido  cobaltoso  con- 
nubia,  via  sicca  praeparata,  difficillime  acidis  dissolvi  possunt, 
unde  vero  concludi  non  potest,  connubia  ab  acidis  cum  oxi- 
do cobaltico  non  iniri,  quum  alia  quoque  oxida  basica,  secun- 
dum eandem  rationem  composita,  verbi  causa  alumina,  oxidum 
ferricum,  alia,  postquam  candefacta  sunt,  haud  facile  dissolvan- 
tur. Acidum  hydrochloricum  certo  neque  hydratem,  neque 
alia  oxidi  connubia  reductionem  non  efficiens,  dissolvere  po- 
test. Winkelblech  si  calor  non  aggrediatur,  haud  redu- 
ctam solutionem  existere  posse  putat.  Quin  etiam  haec  re- 
actio ita  est  accurata  ut  quantulacunque  in  oxido  vel  Ijydrate 
cobaltoso  nimia  oxigenii  copia  eo  cognosci  possit.  Nam  si 
tali  oxido  acidum  hydrochloricum  frigidum  superfundas  statim 
chlorum  evolvitur,  quod  facillime  vel  odore,  vel  albefaciendi 
ejus  colores  vegitabiles  facultate  cognoscitur.  Quae  mutatio 
odore  jam  animadvertitur,  etiamsi  praecipitati,  Kali  caustici 
effectu  orti  color  nondum  ad  fuscum  vergit.  Winckelble- 
chium  reductionem  non  fieri  putasse,  quia  Kali  caustico  in 
illa  solutione  praecipitatum  olivaceum  oriri  viderit,  censeo. 
Qui  vero  color  necessarius,  quum  solutio  chlorum  adhuc  conti- 
neat absorptum,  ita  ut  eundem  accipies  praecipitatum,  quam 
si  hypochioride  Kalico  solutionem  miscueris.  Coquendo  vero 

vel  hydrogenii  effectu,  chlorum  expellitur,  atque  praecipitatum 
roseum  prae  se  fert  colorem,  unde  Winkelblech  reductio- 
nem caloris  effectu  fieri  putavit.  Solutiones  cobalticae,  iisdem 
quam  ferricae  conditionibus  permissae  alumen  formare  non 
videntur.  Experimentum  maxime  eorum , quae  institui  de- 
cernens de  hac  re  hoc  esse  censeo.  Sulphuretum  ferrosum 
et  sulphuretum  cobaltosum  mista  acido  nitrico  diluto  infusa 
sunt.  Postquam  per  aliquot  menses  aeris  accessus  permissum 
est,  qui  in  laboratorio  chemico  semper  fere  ammonicos  vapo- 

t 

res  continere  solet,  formosissimos  inveni  crystallos,  quorum 
alteri  fuere  notissima  octaedra,  sulphatis  ferrici  et  ammonici 
alteri  sulphas  cobaltosus  cum  sulphate  ammonico.  Nunquam 
mihi  contigit,  ut  hoc  sal  satis  purum  acciperem,  quam  quo 
ad  analysin  instituendam  uterer,  ubi  enim  ex  solutione  len- 
tissime refrigerata  crystallos  praepararum,  repetita  crystal- 
lisatione  notissimum  sulphatem  cobaltosum  et  ammonicum 
accepi. 

In  experimento  supra  memorato  utraque  solutio  eandem 
fere  saturationem  habuit,  quum  ferri  cobaltique  atomorum 
pondera  haud  valde  differant.  Neque  tamen  inde  concludi 
potest,  alumen  cobalticum  omnino  formari  non  posse,  sed 
alia  fortasse  ratione  oritur,  quam  ferricum. 

ACIDUM  COBALTICUM. 

Solutiones  cobaltosae  ubi  tantam  salis  cujusdam  ammo- 
nici copiam  continent,  ut  ab  ammonio  caustico  non  praecipi- 
tentur, atque  supersatures  eas  ammonio,  paullo  post  colorem 
accipiunt  haematicum,  si  aeris  accesui  sint  expositae.  Eadem 

fit  mutatio,  si  praecipitatum,  viride  ammonii  effectu  in  solutione 
cobaltosa  ortum  accedente  aere  sale  quodam  ammonico  su- 
perfundatur. Gmelin  (1)  oxidum  cobaltosum  in  his  solutio- 
nibus tantam  oxy genii  copiam  accepisse  censuit,  ut  acidum 
exsisteret  cobalticum,  majorem  quam  oxidum  oxy genii  copiam 
continens.  Dingler  (2)  hanc  copiam  accepisse  censuit,  at- 
que unam  cobalti,  duas  oxygenio  atomos  id  continere  censuit} 
quia  sulphuretum  ex  ea  solutione  ammonio  hydrotbionico 
praecipitasse  credidit  ex  una  cobalti  et  duabus  sulphuris  ato- 
mis compositum.  Si  nitratem  cobaltosum  adhibuerat,  in  vacuo 
sal  crystallisatum  accepit,  quod  vero  ad  analysin  instituendam 
minime  est  aptum,  quia  facillime  humorem  assumat}  ex  co- 
ha! te  et  nitrate  ammonicis  id  consistere  putat.  Winkel- 
blech  permulta  affert  argumenta  ad  delendam  de  acido 
cobaltico  opionionem,  neque  tamen  ex  quaestionibus  suis  di- 
lucide apparet,  quo  alio  modo  reactiones  et  compositio  solu- 
tionum sint  cogitandae.  Oxidum  cobalticum  in  illis  solutio- 
nibus cum  acido  junctum  esse  censet;  tum  vero  nullo  modo 
intelligi  potest,  quomodo  fortis  cujusdam  baseos  effectu  oxi- 
ilatio  facta  sit.  Hinc  elucet , salis  ab  illis  basibus  formari 
cujus  acidum  est  oxidum  cobalticum,  quum  et  alias  debillissi- 
mam  quemque  basin  oxidi  locum  tenere  posse  notum  sit. 

Via  sicca  hujusque  generis  sales  formari  Hessius  (3) 
jam  docuit,  quippe  qui  oxidum  cobalticum  cum  Kali  caustico 
liquefactum  substantiam  fuscam  semipellucidam  formare  non 

(1)  Schweigg.  Journal.  XXXVI.  235. 

(2)  Kastner’s  Archiv  XVIII.  250. 

(3)  Ann.  d.  Phys.  u.  Chem.  XXVI.  547. 

ignorat.  Sed  via  humida  quoque  oxidum  cobalticum  cum 
Kali  caustico  conjungi  potest.  Neque  hydras  cobalticus  neque 
oxidum  Kali  caustico  dissolvuntur,  sed  in  statu  nascenti  fit 
conjunctio.  Si  enim  hydratem  cobaltosum  ab  omni  oxy genio 
superfluo  liberum,  cum  Kali  caustico  digeras,  dum  aeris  aditum 
arceas  vel  hydrogenio  supponas,  colorem  mutari  non  animad- 
vertis. Sin  autem  hydras  nimiam  oxygenii  contineat  copiam, 
eodemque  modo  tractetur , praecipitati  pars  quaedam  Kali 
caustici  effectu  praedisponitur  ut  cum  omni  oxygenio  superfluo 
connubium  ineat,  formetque  oxidum  cobalticum  qui  Kali  cau- 
stico dissolvitur.  Praecipitatum  ergo  roseum  accipit  colorem, 
dum  antea  coeruleum  vel  subviridem  prae  se  tulerat;  solutio 
vero  coeruleum.  Quae  solutio  alii  oxidi  cobaltosi  cum  Kali 
caustico  connubium  esse  putabant,  id  quod  minime  fieri  potest. 
Non  enim  formatur  ex  hydrate  cobaltoso  plane  puro,  et  revera 
oxidum  cobalticum  continet,  compluribus  enim  operationibus 
decomponitur,  et  si  diutius  eam  coquas,  et  si  calefactam  eam 
per  aliquot  horas  subsistere  sinas,  in  Kali  causticum  et  prae- 
cipitatum fuscum  discedit.  Praeparavi  solutionem  in  cucurbita, 
hydrogenio  impleta,  atque  immanante  hydrogenio  pressam 
vasi  sub  campana  hydrogenio  impleta  posito  infudi.  Hic  nullo 
alio  influxui  exposita  decomposita  est.  Eandem  decompositio- 
nem  si  in  ipsa  cucurbita  efficias,  praecipitatum  roseum  fusco 
tegitur,  sin  autem  coquendo,  miscuntur,  et,  nullo  oxygenio 
amplius  accedente  praecipitatum  coeruleum,  vel  cinereum,  vel 
violaceum  vel  subviride  in  fuscum  convertitur  magna  hydratis 
cobaltici  tingendi  facultate.  Oxidum  cobalticum  acidi  locum 
in  hoc  connubio  tenere  facillime  demonstrari  potest.  Si  enim 
tantam  acidi  carbonici  copiam  per  solutionem  ducas,  ut  Kali 

causticum  saturetur,  oxidum  in  fundum  dilabitur.  Aliis  quoque 
acidis  idem  est  effectus  si  nimiam  eorum  copiam  addere 
evites. 

Jam  contemplemus  conversiones,  quae  Kali  caustico  in 
hydrate  cobaltoso  efficiuntur.  Hydras  eobaltosus  vel  purissi- 
mus vel  nimiam  oxygenii  copiam  continens  accedente  aere 
cum  Kali  caustico  coctus  coeruleum  ei  colorem  tribuit;  sed 
quum  aeris  aditus  non  arceatur,  statim  reformatur,  hoc  modo 
fit  ut  roseus  hydratis  color  mox  in  fuscum  convertatur,  vel, 
si  compositio  ac  decompositio  calore  non  adhibito  fiat,  inde 
a superficie  hunc  colorem  accipit.  Quae  tamen  conversio 
permulto  tantum  tempore  praeterlapso  finita  est,  et,  si  prae- 
cipitatum nusquam  quassetur,  optime  observari  potest.  Duas 
oxidi  cobaltosi  copias  Kali  caustico  infudi,  quarum  altera 
quinque,  altera  septem  mensibus  praeterlapsis  ubique  fuscum 
acceperat  colorem.  Praecipitata  orta  hosce  dedere  numeros. 

I.  Ex  0,869  Grm.  hydratis  candefacti  prodipre  0,154 
Grm.  aquae,  et  0,698  Grm.  oxidi  cobaltico  - cobaltosi,  quae 
0,721  Grm.  oxidi  cobaltici  respondent. 

II.  Ex  0,796  Grm.  hydratis  prodiere  0,140  Grm.  aquae 
et  0,636  Grm.  oxidi  cobaltico -cobaltosi,  quae  0,657  Grm. 
oxidi  cobaltici  respondent.  Continuit  ergo  centenas  partes: 


ex  analysi. 


Atomos.  e calculo 


I. 


II. 


€o  82,85  82,78  1 82,19 

H 17,72  17,58  2 17,81 


100,57  100,36 


100,00 

Hoc  modo  ergo  formatus  hydras  cobalticus  eadem  ra- 
tione compositus  est,  qua  de  quo  Hessius  analysin  insti- 
tuerat. 

Oxidatio  praecipitatorum  Kali  vel  ammoniaci  caustici 
effectu  praeparatorum  aere  accedente,  eodem  modo  in  praedis- 
positione  positum  est.  Fortior  basis,  Kali,  sales  basicos 
velocius  convertit  in  hydratem  cobaltosum  ita  ut  oxidum 
nullam  vel  minimam  tantum  oxygenii  superflui  copiam  assu- 
mat. Debilior  basis,  ammoniacum,  tam  lente  hanc  conversio- 
nem efficit,  ut  interea  oxidatio  ammoniaoo  praedisponatur 
ipsumque  alcali  in  connubium  ineat. 

Praecipitata  ergo  viridia,  ammoniaco  aere  accidente  prae- 
parata mista  sunt  ex  hydrate  cobaltoso  et  oxidi  cobaltici 
cum  ammoniaco  connubio.  Cum  ammoniaco  digesta  omnem 
quam  continuerant  acidi  copiam  perdunt.  Ubi  tale  praecipi- 
tatum calefit,  aqua  devolvitur,  Azotum  et  ammoniacum  non- 
dum decompositum,  remanet  vero  pulvis  niger,  qui  in  aerem 
productus,  pyroforicum  praebet  effectum,  acido  sulphurico 
diluto  superfusus,  hydrogenium  evolvit.  Est  ergo  cobaltum 
metallicum,  ammoniaci  decompositione  reductum.  Oxidi  co- 
baltici cum  ammoniaco  connubio  magna  tingenda  est  facultas 
minime  enim  in  illa  mixtura  hydratis  colorem  animadvertere 
soles.  Sin  autem  solutionem  cobaltosam,  majorem  oxygenii 
copiam  continentem  Kali  caustico  praecipites,  hydratis  color 
subviridem  superare  solet,  postea  autem,  ut  oxidi  cobaltici 
cum  kali  caustico  connubium  coeruleum  solutionem  formans, 
in  hydratem  cobalticum  convertitur  praecipitatum.  Composi- 
tionis horum  substantiorum  ratio  inveniri  non  potest,  quum 
duas  semper  mistas  accipias.  Plane  inpediri  non  potest,  quin 

hydras  cobaltosus  formetur,  ne  quam  maxime  quidem  accele- 
rata oxidatione.  Hydras  vero,  ubi  primum  formatus,  multo 
difficilius  convertitur  in  oxidum  cobaltosum,  quam  salis  ba- 
sici.  His  argumentis  omnia  phaenomena,  quae  praecipitata 
alkali  quodam  procreata  praebent  satis  illustrata  puto. 

Hujusce  generis  connubia  quum  praeparari  possint,  oxi- 
dationem  baseos  praedispositione  in  solutionibus  rubris  fieri 
facillime  intelligimus.  Ut  certa  connubia,  quibus  ad  analyses 
instituendas  uterer  mihi  praepararem,  sales  cobaltos  siccos 
ammonio  caustico  superfudi.  Sales  in  praecipitatum  viride 
mutabantur,  solutio  orta  est  haematica,  majorem  substantiae 
copiam  videnti  minime  pellucida,  brevi  tamen  tempore  prae- 
terlapso pulcherrimum  vini  Burgundici  colorem  accipiens, 
quatenus  ammoniacum  ad  formandam  solutionem  consumebatur, 
vel  evaporanda  abripiebatur.  Recens  ammoniaci  copia  denuo 
calorem  haematicum  restituit.  Solutio,  postquam  diu  aeris 
influxui  vel  oxygenio  permananti  exposita  est,  % vacuo 
acido  sulphurico  superponebatur.  Ammoniacum  superfluum  hoc 
modo  evaporatum,  ita  ut  solutionis  reactio  plane  neutra  sit 
facta.  Ubi  ad  formandam  solutionem  nitrate  cobaltoso  usus 
sum  exstitit  sal  crystallisatum,  quod  jam  et  Dinglerum  et 
Winkelblechium  praeparasse  supra  memoravi.  In  alio 
quocunque  sali  nunquam  crystallorum  speciem  animadverti, 
ne  ad  siccitatem  quidem  evaporatis  iis. 

Solutiones  hoc  modo  praeparatae  coquendo  plane  decompo- 
nebantur,  pulverem  fuscum  in  fundum  demittentes,  liquor  de- 
colorabator,  si  sal  cobaltosum  ei  non  erat  admistum,  Kali  causti- 
cum in  iis  statim  praecipitatum  formabat  fuscum,  solutio  ne 
minimam  quidem  cobalti  copiam  retinuit,  dummodo  Kali  satis 

magna  copia  addita  fuerit,  calore  suggesto  liquor  celerius 
decolorabatur. 

Analyses  quas  de  his  solutionibus  institui  nimirum  nil 
nisi  oxidi  cobaltici,  oxidi  ammonici  et  acidi  relationem  exhi- 
bere possunt,  praetermissa  aquae  copia , numquae  connubio  in- 
sit, et  quanta.v  Attamen  sufficiunt  illae  rationes  ad  intelligen- 
dum  connubiorum  naturam.  In  cucurbitam  vitream  Kali  causti- 
cum infundebatur,  solutio  inquirenda  addebatur  embolus  suberinus 
celerrime  imponebatur.  Embolus  tubo  quodam  perforatus,  quo 
cucurbita  duobus  cum  apparatibus  alter  post  alterum  positis 
jungebatur,  qualibus  viri  Nott.  Will  et  Varfentrapp  in  de- 
stinanda corporum  organicorum  nitrogenii  copia  utuntur. 
Priori  apparatui  tanta  solum  infundebatur  acidi  hydrochlorici 
copia,  ut  uterque  tubus  ellipsoidi  inferiori  adjunctus  eo  clau- 
debatur, alter  ut  in  analysi  organica  impletus.  Hac  praecau- 
tione omissa,  ammoniacum  abundanter  evolutum  chloreti  am- 
monici forma  nebulans  ex  apparatu  evadit,  quod  facillime  mihi 
occurrit,  unum  tantum  apparatum  acido  hydrochlorico  imple- 
tum adhibenti,  dum  in  analysi  organica  amttioniaci  copia  minor 
est,  quam  quo  tales  nebulae  expellantur.  Prior  vero  appara- 
tus ea  de  causa  parvam  tantum  acidi  hydrochlorici  continebat 
copiam,  quod  inter  operationem  aqua  et  ammoniacum  destilla- 
tione ei  inducebatur.  Ubi  denique  solutio  coquebatur,  absor- 
ptio facillime  ac  celerrime  facta.  Interdum  vero  acidum  hy- 
drochloricum  celeri  absorptione  motum  repelli  potest ; ea 
tamen  nil  interest,  quum  minutae  chloreti  ammonici  particulae 
quae  in  cucurbitam  rejiciuntur,  Kali  caustico  superfluo  iterum 
decomponantur.  Praecipitatum  fuscum  postea  lautum,  cande- 
factum, ejusque  copia  ex  oxido  cobaltico-cobaltoso  remanente 

computata.  Acidum  ex  solutione  filtrando  separata  destina- 
tum} Ammoniacum  ex  chloreto  ammonico,  Platini  forma  chlo- 
reto  platinico,  eo  modo  quem  Will  et  Yarrentrapp  in  analysi 
organica  praescribunt. 

Tribus  analysibus  in  solutionibus  pulcherrimum  colorum 
rubrum  prae  se  ferentibus  quarum  unaquaeque  separatim  erant 
praeparatae  ex  sulphate  cobaltoso,  et  in  quibus  omnes  re- 
actiones fiebant,  quas  supra  laudavi,  haec  elementorum  rela- 
tio inventa. 

I.  Prodiere  ex  parte  prima  0,108  Grm.  oxidi  cobaltico- 
cobaltosi,  0,636  Grm.  sulpbatis  barytici,  0,526  Grm.  platini, 
continet  ergo  0,111  Grm.  oxidi  cobaltici.  0,219  Grm.  acidi 
sulphurici,  0,139  Grm.  oxidi  ammonici. 

II.  Ex  parte  altera  0,192  Grm.  oxidi  cobaltico-cobal- 
tosi,  1,090  Grm.  sulphatis  barytici  0,937  Grm.  platini,  con- 
tinuit ergo  0,198  Grm.  oxydi  cobaltici,  0,375  Grm.  acidi 
sulphurici  0,937  Grm.  oxidi  ammonici. 

III.  Ex  parte  tertia  0,140  Grm.  oxidi  cobaltico-cobal- 
tosi,  0,808  Grm.  sulphatis  barytici  0,684  Grm.  platini;  con- 
tinet ergo  0,144  Grm.  oxidi  cobaltici,  0,278  Grm.  acidi  sul- 
phurici, 0,172  Grm.  oxidi  ammonici.  Sequitur  haec  connu- 
bii  ratio. 


ex  analysi. 

Atomi. 

e calculo 

i. 

II. 

III. 

€o 

23,67 

24,12 

24,22  1 

23,86 

S 

46,69 

45,67 

46,80  4 

46,07 

Pfk* 

29,64 

30,21 

28,98  4 

30,07 

100,00 

100,00 

100,00 

100,00 

Ad  instituendam  analysin  de  connubio  acidum  nitricum 
continente  eam  ob  causam  substantia  crystallisata  non  usus 
sum,  quam  Winkelblech  jam  laudat,  dico  quod  aqua  so- 
luta fuscum  relinquit  residuum,  hoc  ergo  quoque  connubio 
solutionis  forma  usus  sum  in  vacuo  evaporatae.  Analysis 
methodus  eadem  quae  precedentium,  Kali  caustici  vero  loco 
baryta  caustica  addita.  Hydratem  cobalticum  praecipitatum 
celerrime  lavare  necesse  est,  ne  accedente  aere  carbonas  ba- 
ryticus  formetur  et  praecipitato  admisceatur.  Ifl  cucurbita 
compluries  cum  aqua  quassatur,  aliquo  tempore  praeterlapso 
solutio  decanthando  separatur,  deinde  praecipitatum  filtro  in- 
funditur. In  solutione  baryta  superflua  acido  carbonico  satu- 
ratur, atque  ex  reliqua  solutione  baryta  acido  sulphurico 
praecipitatur,  ex  sulphate  acidum  nitricum  computatur. 

Prodiere  ex  solutione  nitrica  0,2015  Grm.  oxidi  cobal- 
tico-cobaltosi,  1,164  Grm.  sulphatis  barytici,  1,029  Grm. 
platini ; continet  ergo  0,208  Grm.  oxidi  cobaltici,  0,540  Grm. 
acidi  nitrici  ^ 0,273  Grm.  oxidi  ammonici;  sola  haec  analysis 
instituta,  quia  easdem  quam  praecedentes  exhibet  rationes, 
nempe : 


ex  analysi. 

Atomos 

e calculo 

€o  20,37 

1 

20,54 

i 52,89 

4 

53,58 

NH4  26,74 

4 

25,88 

100,00 

100,00 

Differentiae  quas  in  diversis  analysibus  animadvertis,  diffi- 
cultati adjudicandae  sunt,  quam  afferunt.  Neque  tamen  id 

dubium  esse  potest,  acidi  in  solutionibus  copiam  sufficere  ad 
saturandum  oxidum  ammonicum  in  iis  contentum,  ita  ut  ex 
salis  ammonici  cum  sale  cobaltieo  connubia  consistere  non 
possint,  sed  sal  ammonicum  et  hydratem  cobalticum  eas  con- 
tinere verisimillimum  sit,  quo  in  hydrate  oxidum  cobalticum 
acidi  teneat  locum,  quum  baseos  fortis  cujusdam  praedisposi- 
tione  formatum  sit. 

Ubi  solutioni  major  ammonici  admiscetur  copia,  oxidum 
cobalticum  ita  in  eo  dissolvitur,  ut  coquendo  praecipitari  non 
possit;  hac  ex  facultate  diversae  sententiae  intelliguntur,  quas 
diversi  chemici  de  his  solutionibus  pronuntiavere.  Hessii  so- 
lutiones certo  nimiam  salis  ammonici  continuere  copiam,  neque 
enim  e solutione  concentrata,  nec  diluta  quidquam  coquendo 
praecipitari  contendit.  Revera  id  effici  potest,  sufficiente  salis 
ammonici  copia  addita.  Tum  Kali  caustico  quoque  ne  diu 
quidem  coquendo  in  solutione  praecipitatum  efficitur,  si  nimiam 
ejus  copiam  non  addideris.  Kali  causticum  tum  ad  decompo- 
nendum  solum  sal  ammonicum  consumitur,  solutione  cobaltica 
remanente  immutata.  Finita  vero  salis  ammonici  decomposi- 
tione  praecipitatum  fuscum  formatur.  Sal  kalicum , ineunte 
processu  formatum  in  connubium  non  init,  ita  ut  connubium 
ex  oxido  cobaltieo  cum  sale  kalico  formetur,  connubio  am- 
monico  respondens:  progressum  potius  decompositionis  optime 
persequi  potes.  Primum  enim  sal  kalicum  formatur,  quod 
aliquo  tempore  praeterlapso  in  crystallis  albis  ex  solutione 
separatur.  Majore  Kali  caustici  copia  caute  addita,  solutio 
colorem  assumit  violaceum,  deinde  coeruleum.  Liquor  forma- 
tus connubium  est  supra  memoratum,  oxidi  cobaltici  cum  Kali 

caustico;  coquendo  enim  praecipitatum  fuscum  in  fundum  di- 

abitur,  id  quod  permanante  acido  carbonico  quoque  effi- 
tur. 

Oxidatio  salium  cobaltbsorum,  afrimoniaco  praedisposita 
constantissima.  Ne  diu  quidem  calefactae  solutiones  oxygenium 
perdunt.  Ubi  ad  siccitatem  eas  evaporaveris  et  resolveris 
quodquod  remanet  solubile,  semper  oxidum  remanet  cobalti- 
cum,  id  quod  praecipitatum  subviride,  vel  olivaceum  Kali 
caustico  in  iis  productum  docet.  Winkelblech  ex  solutio- 
nibus siccatis  calefactis  ammoniacum  - expelli , sal  ammonicum 
neutrum  sublimare,  sal  cobaltosum  neutrum  relinqui  pronuntiat,  id 
quod  ex  compositione  laudata  facillime  derivatur.  -Co  -f-  4PfH4Ac 
decomponitUr  in  2 Co  Ac,  2?fft4Ac  et  2?fH4,  una  oxy genii 
atomo  evoluta.  Hanc  ob  decompositionem  Winkelblech, 
optime  judicat,  solutiones,  si  oxidum  cobalticum  baseos  loco 
contineant,  perbasicos  esse.  Reductio  difficillime  finitur,  dum 
salis  ammonici  contineant  nimiam  copiam,  praecipitatum  Kali 
caustico  formatum  colorem  non  prae  se  fert  roseum.  Quodsi 
ex  solutione  quodam,  quam  ammoniaco  ab  ferro  etc.  in  ea 
contento  liberaveris  omne  oxidum  cobalticum  expellere  velis, 
majoribus  copiis  adhibitis,  praestat,  substantiam  siccatam  re- 
solvere, cum  Kali  caustico  coquere,  lavare,  acido  hydrochlo- 
rico  calefacto  dissolvere.  Hoc  modo  reductio  celerrime  finitur. 


Si  ad  oxida  cobaltica,  de  quibus  disseruimus,  respiciamus, 
haud  tam  novas  atomorum  rationes  secuta  composita  ea  esse, 
quam  primo  aspectu  videntur,  apparet.  Nam  si  in  connubiis 
6 metalli  atomos  semper  ponis,  continet  oxidum 

cobaltosum  6 cobalti  6 oxygenii  atomos, 

cobaltoso-cobalticum  6 — 7 — 

cobaltico-cobaltosum  6—8  — 

coibalticum  6—9  — 

vel  si  oxidum  cobaltosum  ex  una  cobalti  et  una  oxygenii, 
oxidum  cobalticum  ex  una  cobalti,  una  et  dimidia  oxy genio 
atomis  composita  judices,  continet 

oxidum  cobaltoso-cobalticum  2 CoO  H-lCoO 1 y2 

cobaltico-cobaltosum  1 2 — 

Paucis  repetamus  seriem  connubiortim , de  quibus  locuti 
snmus : 


Pulvis  olivaceus , praeparatus  hydrate  vel  carbonate 

cobaltosis  calefactis  * * . - . . Co 


Substantia  rosea  Kali  caustico  praecipitata  ex  solu- 
tione cobaltosa  ......  CoH 

jt 

Substantia  coerulea,  Kali  vel  ammoniaco  caustico 

praecipitata  . . . ...  sal  basicurci. 

Pulvis  subviridis,  viridis,  vel  olivaceus,  Ammoniaco 
vel  Kali  caustico  aere  accedente;  vel  ex  solu- 
tione oxy  genium  superfluum  continente  praeci- 
pitatum . . . . . . CoH. 

mistum  cum  €o  Pf- H4 

Pulvis  niger,  calefaciendis  Co,  CoH,  vel  carbonati- 

bus  aere  accedente  . . . . 4 Co^O9 

Pulvis  niger  calefaciendis  oxido  cobaltico  vel  nitrate 


cobaltoso  receptum 


. Co-Go 

Pulvis  basaltinus,  leniter  calefaciendo,  nitrate  cobal- 

toso  praeparatum  . . . . . . £o 

Substantia  fusca,  hypochloritibus  alcalicis  e solutio- 
nibus cobaltosis  praecipitatum 


€oH2 
€o  »3 


Praecipitatum  fuscum,  in  quod  hydras  cobaltosus 
Kali  caustici  effectu  accedente  aepe  mutatur 


’ CoH* 


Praecipitatum  fuscum,  coquendis  solutionibus  ammo- 
nicis  Kali  caustico  vel  addito,  vel  omisso  prae- 
paratum . o . . . - 

Solutiones  salium  cobaltosorum,  ammoniaco  aere  £c- 


Cogs 


pedente  praeparatae 


€o  H^4«H4Ae 


CAKBONATES  COBALTOSI. 

I. 

Ubi  natrum  carbonicum  cobaltosae  solutioni  admiscetur, 
roseum  oritur  praecipitatum , minus  ad  carneum  vergens,  quam 
Kali  caustico  ortum.  Eaedem  solutiones,  si  calidae  miscean- 
tur, vel  praecipitatum  coeruleum,  vel  violaceum  procreant, 
illud,  si  concentratas  eas  adhibueris,  hoc,  si  dilutas.  Nun- 
quam vero  frigidae  solutiones  coeruleum,  calidae  roseum 
praecipitatum  procreant,  id  quod  Winkelblech  (1)  falso 


(1)  Ann.  d.  Pharm.  XIII.  152. 

contendit.  Intelligi  liullo  modo  poteslt,  unde  Winkelblechib 
haec  calorum  confusio  venerit,  scribentis  vel  typothetae  vitio 
non  est  orta,  ipse  enim  dicit,  praecipitatum  Kali  carbonico 
cocto  procreatum  hydrati  cobaltoso  simillimum  esse,  id  quod 
minime  verum. 

Quum  color  praecipitati  frigide  dejecti  facillime  ad  vio- 
laceum paululum  vergat,  ubi  accedente  aere  lavatur,  hydro- 
genio  circumdatum  id  praeparavi.  Neque  tamen  aliam  'ele- 
mentorum relationem  invenire  potui,  quam  Winkelblech, 
ita  ut  color  non  oxidatione,  sed  conversione  in  carbonatem 
coeruleum , de  quo  infra  agam,  mutari  videatur. 

Carbonatis  0,387  Grm.  in  globulo  vitreo  candefactae, 
postea  vero  permananti  aeri  expositae  exhibuere  oxidi  co- 
baltoso-cobaltici  Grm.  0,2805,  aquae  0,052  Grm.  acidi  car- 
bonici,  Kali  caustico  recepti,  Grm.  0,062}  centenas  ergo 
partes. 


sec.  analys. 

Winkelbl. 

Atom.  e calculo 

Co 

70,03 

70,112 

5 

70,04 

C 

16,02 

16,123 

2 

'x:  16,52 

H 

13,43 

13,510  \ 

4 

13,44 

99,48 

99,745 

100,00 

Compositus  , ergo 

est  carbonas 

secundum  formulam 

Co5  C 

2 -i-  H4,  non  vero  secundum 

eam 

, quam  Berzelius 

errore 

ductus  laudat  (1):  2 CoC  + 

3 

CoH.  Carbonas  L in- 

(1)  Lehrbuch  IV.  459. 

cicus  quidem  lianc  sequitur  rationem:  2 ZnC  + 3 ZnH, 
carbonas  autem  cobalticus  una  aquae  atomo  illum  superat, 
ita  ut  formula,  notum  quandam  rationem  sequens  inde  deri- 
vari non  possit. 

II. 

Hoc  praecipitatum  aqua  suspensum  permanante  acido  car- 
bonico  plane  dissolvitur,  sin  autem  oxidum  continet  cobalti- 
cum,  fusci  remanent  flocci.  Solutionis  color  roseus,  Kali 
caustici  parva  copia  ex  ea  praecipitatum  roseum  dejicit^ 
carbonatem  supra  descriptum;  major  in  copruleum  eum  con- 
vertit, quod  postea  denuo  in  roseum  mutatur.  Utroque  hy- 
drate  cobaltoso  orto.  Coquendo  acidi  carbonici  pars  ipajor 
expellitur,  atque  praecipitatum  roseum  in  fundum  dilabitur, 
cujus  analyses  haspe  exhibuere  numeros: 

I.  0,304  Grm.  substantiae  dedere  in  globulo  vitreo 
candefactae,  0,042  Grm.  aquae,  0,050  Grm.  acidi  carbonici, 
0,220  Grm.  oxidi  cobaltoso-cobaltici. 

II.  0,620  Grm.  ex  alio  quadam  experimento  receptae 
substantiae  dedere  aquae  0,082  Grm.  acidi  carbonici  0,108 
Grm.  oxidi  cobaltoso-cobaltici  0,448  Grm. 

Continet  ergo  praecipitatum  easdem  elementorum  copias, 
quam  supra  descriptum,  nempe  centenas  partes: 


sec. 

analysin. 

Atom. 

e calculo 

I. 

II. 

Co 

70,63 

69,67 

5 

70,04 

C 

16,44 

16,29 

2 

16,52 

k 

13,81 

13,23 

4 

13,44 

99,88 

99,19 

100,00 

Hoc  ergo  modo  non  oritur  neuter  carbonas,  id  quod 
Berzelius(l)  ex  analogia  Magnesiae  carbonicae  conjecit. 

III. 

Carbonate  ammonico  in  solutione  cobaltosa  l^inima  tan- 
tum oritur  praecipitati  copia,  quae  nimio  carbonate  ammonico 
addito  plane  dissolvitur.  Ex  hac  solutione  coquendo  roseum 
in  fundum  dilabitur  praecipitatum,  cujus  compositio  eadem 
est,  quam  supra  memorati.  Ex  0,384  Grm.  hujus  substan- 
tiae, in  retortula  candefactis  prodiere  0,050  Grm.  aquae, 
restitere  0,271  Crm.  oxidi  cobaltoso-cobaltici;  continuit  ergo, 


acido 

carbonico  determinato 

e differentia: 

sec.  analysin 

Atomos 

e calculo 

Co 

70, 57 

5 

70,04 

C 

16,41 

2 

16,52 

H 

13,02 

4 

13,44 

100,00  100,00 


IY. 

Bicarbonatis  natrici  solutio  in  solutione  cobaltosa  ro- 
seum efficit  praecipitatum,  solutio  quoque  roseum  retinet  co- 
lorem. De  praecipitato  infra  loquar. 

Solutio  cocta  roseum  dejicit  praecipitatum,  ipsa  colorem 
perdit.  Hoc  praecipitatum  idem  est,  quod  Selterborg  re- 
quisivit,  quodque  coquendo  praecipitato  bicarbonate  nairico 


(1)  Ibidem. 

orto  praeparat.  Analyses,  quas  de  hoc  praecipitato  institui 
liasce  dedere  numeros; 

I.  Ex  0,561  Grm.  substantiae  prodiere  0,095  Grm. 
acidi  carbonici,  0,077  Grm.  aquae,  0,408  Grm.  oxidi  co- 
baltoso-cobaltici. 

II.  Ex  0,500  Grm.  substantiae  0,066  Grm.  aquae,  0,082 
Grm.  acidi  carbonici,  0,362  Grm.  oxidi  cobaltoso-cobaltici. 

III.  Ex  0,333  Grm.  0,044  Grm.  aquae  0,055  Grm. 
acidi  carbonici,  0,242  Grm.  oxidi  cobaltoso-cobaltici,  unde 
haecce  elucet  compositio: 


ex  analysi 

Setterb. 

e calculo 

I. 

ii. 

III. 

5 

Co 

70,05 

69,90 

70,27 

70,41 

70,04 

2 

C 

16,93 

16,40 

16,51 

16,23 

16,52 

4 

0 

13,72 

13,20 

13,21 

13,36 

13,44 

100,70 

99,50 

99,99 

100,00 

100,00 

Y. 

Praecipitatum  roseum , bicarbonate  natrico  dejectum  hy- 
drogenio  circumdatum  praeparari  non  potest,  quoniam  bicar- 
bonas  hydrogenii  effectu  acidi  carbonici  perdit  partem.  Neque 
tamen  aqua  frigida  tantum  aeris  effectu  mutari  videtur,  tribus 
enim  analysibus  eandem  ejus  inveni  compositionem. 

I.  Substantiae  0,520  Grm.  in  globulo  candefactae  dedere 
aquae  0,096  Grm.,  acidi  carbonici  0,097,  oxidi  cobaltoso- 
cobaltici  0,337  Grm. 

II,  Substantiae  0,442  Grm.  in  rehortula  candefactae 
aquae  0,083,  oxidi  cobaltosi  0,277  Grm.  Reliqua  carbonatis 
copia  acido  carbonico  erat  formata. 

III.  0,522  Grm.  eodem  modo  tractatae  dedere  0,098 
Grm.  aquae,  0,326  Grm.  oxidi  cobaltosi. 

Hi  numeri  compositionem  praecipitati  2 Co2C  + 5 fi 
esse  demonstrant,  continet  enim  centenas  partes: 


sec.  analysin. 

Atomos. 

e calculo 

i. 

II. 

III; 

Co 

62,57 

62,67 

62,45 

4 

62,78 

c 

18,77 

18,60 

18,80 

2 

18,40 

k 

18,46 

18,73 

18,75 

5 

18,82 

99,80 

100,00 

100,00 

100,00 

Aqua  suspensum  decomponitur,  atque  carbonas  remanet* 
de  quo  supra  locutus  sum.  Praecipitatum  Kali  carbonico  aci- 
dulo praeparatum  Kali  continere  Winkelblech  laudat,  id 
quod  tamen  minime  verum.  Acido  enim  hydrochlorico  solu- 
tum, ammonio  hydrothionico  praecipitatum  nihil  fere  solubili 
relinquit.  0,783  subitantiae  adhibitis,  solutione  evaporata 

remansere  0,003  Grm.  quae  ammonio  hydrothionico  addito 
nigrum  accepere  colorem,  oxidatione  ergo  sulphureti  cobal- 
tosi solutae  erant. 

YI. 

Si  i solutiones  natri  carbonici  salisque  cobaltosi  adhibeas, 
quae  coquuntur,  praecipitati  color  est  coeruleus,  dummodo 


» 

carbonatis  natrici  satis  magna  adsit  copia.  Ubi  praecipitatum 
aqua  infusum  per  aliquod  tempus  coquitur,  aeris  influxu  per- 
misso, color  in  viridem  convertitur.  Tum  vero  acido  hy- 
drochlorico  solutum  permagnam  chlori  expirat  copiam,  ita  ut 
oxy genium  ex  aere  circumjecto  absorptum  esse  eluceat.  Qua 
de  re  hydrogenio  circumdatum  praecipitatum  praeparabam, 
coloremque  ejus  plane  coeruleum  retinebam.  Coquebatur 
praecipitatum  cum  carbonate  natrico  superfluo  per  dimidiam 
circiter  horam,  ne  quae  carbonatis  sub  I.  memorati  partes  re- 
manerent. Hac  praecautione  praetermissa  analyses  haud  eos- 
dem semper  exhibuere  numeros.  E substantiarum,  quas  plane 
puras  fuisse  censeo  analysibus  haecce  sequuntur  connubii  ra- 
tiones 2 

I.  0,478  Grm.  substantiae  relicuere  0,846  Grm.  oxidi 
cobaltosi;  exiere  aquae  0,820  Grm. 

II.  0,359  Grm.  relicuere  0,259  Grm.  oxidi  cobaltosi, 
amisere  0,063  Grm.  aquae. 

III.  Ex  0,477  Grm.  substantiae  exiere  aquae  0,860  Grm., 
acidi  carbonici  0,460  Grm.,  remansere  oxidi  cobaltoso-cobal** 
tici  0,357  Grm. 

IV.  1,304  Grm.  carbonatis  in  crucibulo  apertoc  cande- 
factae relicuere  0,966  Grm.  oxidi  cobaltoso  cobaltici. 

Sequitur  ergo  haec  salis  compositio 


ex  analysi.  Atomi  e calculo. 


Co 

72,39 

72,15 

72,12  71,55 

4 

72,13 

c 

10,46 

10,30 

9,64  - 

1 

10,57 

H 

17,15 

17,55 

18,03  - 

4 

17,30 

100,00  100,00  99,79 


100,00 

Interdum  carbonas  cobaltesus  fervidis  solutionibus  prae- 
paratus colorem  violaceum  retinet,  id  quod  fit,  si  parva  tan-> 
tum  adsit  patri  carbonici  copia.  Praecipitatum  tum  mistum 
est  ex  carbonate  coeruleo,  et  roseo  sub  I.  memorato.  Unde 
fortasse  explicari  potest,  qua  re  niotus  Winkelblech  prae- 
cipitati fervente  carbonate  natrico  praeparati  colorem  roseum 
esse  contendat. 

Tres  ergo  carbonates , qui  variis  reagentibus  adhibitis 
praeparari  possunt,  compositiones  omnino  insuetas  prae  se 

ferunt  hasce:  Go5fc2S4,  Co4C2S5,  Co4CH4,  quibus  omni- 
bus e rationibus  commodae  formulae  derivari  non  possunt. 
Et  hi  carbonates , et  alia  cobalti  eonnubia , de  quibus  supra 
disseruimus,  majorem  prae  se  ferunt  rationum  varietatem,  quam 
in  aliorum  metallorum  salibus  oxidisque  nobis  cognita  est. 
Haec  vero  conversionibus  fortasse  obnoxia  sunt  haud  minus 
complicatis,  quam  cobalti,  sed  facillime  nos  fugit,  mutatam 
esse  substantiam,  quia  diversis  connubiis  deinceps  orientibus 
idem  est  color. 


VITA. 

Natus  sum  ego  GUILELMUS  BEETZ  a.  d.  VI.  Cal. 
Apriles  a.  XXII.  h.  s.  Berolini  patre  FRIDERICO,  praeceptore 
regio,  matre  e gente  SCHUCHARDT,  quos  parentes  adhuc 
superstites  vereor.  Fidei  addictus  sum  evangelicae.  Gymna- 
sium frequentavi  inde  ab  infima  classe  Koellnianum,  quod 
Berolini  adhuc  floret  directore  111.  AUGUSTO.  Hic  V.  Y.  111. 
111.  AUGUST,  SEEBECK,  STREHLKE  aliorumque  lectionibus 
studii  matlieseos  scientiarumque  naturalium  amore  imbutus, 
testimonio  maturitatis  instructus  anno  LX.  h.  s.  mense  Se- 
ptembri civium  academicorum  numero  adscriptus  sum  a Y.  V. 
111.  111.  TWESTEN  t.  t.  Rectore  Magnifico  et  ZUMPT,  anni 
sequentis  Decano  Spectatissimo  ordinis  Philosophorum  Am- 
plissimi. 

Per  tres  deinceps  annos  interfui  scholis  philosophicis 
V.  Y.  111.  111.  ab  HENNING,  de  logice;  MICHELET,  de  histo- 
ria philosophiae;  HOTHO,  de  Schillero  et  Goethio.  Scholis 
mathematicis:  V.  Y.  111.  111.  DIRICHLET  de  doctrina  serium, 
MINDING  de  geometria  superiore,  GRUSON  de  statice  et  dy- 
namice,  OHM,  de  calculo  differentiali  et  integrali,  ac  de  appli- 
catione ejus.  STEINER  de  sectionibus  conicis,  et  de  capiti- 


bus  nonnullis  geometriae.  Scliolis  ad  scientias  naturales 
spectantibus  V.  V.  111.  111.  H.  ROSE  de  chemia  experinentali, 
organica  et  analytica.  MITSCHERLICH  de  phytochemia  et 
zoochemia.  MAGNUS  de  physice  experimentali  et  de  Techno- 
Iogia.  P.  ERMAN  de  lumine  et  calore.  POGGENDORFF  de 
historia  physices.  DOYE  de  meteorologia  et  klimatologia. 
G.  ROSE  de  mineralogia.  LICHTENSTEIN  de  zoologia. 
REICHERT  de  Anatomia  humani  corporis.  J.  MUELLER  de 
physiologia  et  physiologia  generationis. 

Quibus  omnibus  viris  III.  111. , optime  de  me  meritis  , ma- 
ximas quas  possum  ago  gratias,  semperque  habebo.  Impri- 
mis vero  praeclari  viri  G.  MAGNI  memoriam  semper  pio 
gratoque  animo  tenebo,  qui  solita  sua  comitate  in  labpratorium 
suum  me  recepit , et  experimenta  instituendi  copiam  largi- 
tus est. 

Jam  inde  a mense  Septembri  physicen  experimenlalem 
profiteor  in  schola  regia  tironum  generosorum  Berolinensi. 

Restat , ut  commentationum  nonnullorum  auctorem  me 
confitear  : 

I.  De  sebi  in  stearinum  conversione  (Pogg.  Annalen 
der  Phys.  u.  Chem.  LIX.  p.  111-120.) 

II.  De  phaenomenis  nonnullis  decompositionis  voltaicae. 
(Pogg.  Annalen  der  Phys.  u.  Chem.  LXI.  p.  209—218.) 


THESES. 

1.  Adeps  animalis  non  orittir  ex  nutrimepti  adipe,  sed  ex 

substantiis  nitrogenium  non  continentibus. 

2.  Flumen  electricum  quemcunque  liquorem  compositum  per- 

currere hon  potest,  haud  eum  decomponens. 

3.  Nullus  in  pila  voltaica  est  refluxus. 

4.  Eaedem  plantis  insunt  substantiae,  e quibus  animalium 

corpora  formantur. 

